CELEX: 32015D1175
Language: ro
Date: 2015-07-15 00:00:00
Title: Decizia de punere în aplicare (UE) 2015/1175 a Comisiei din 15 iulie 2015 de modificare a Deciziei 2006/473/CE în ceea ce privește recunoașterea regiunii administrative Gordonia din Africa de Sud ca fiind indemnă de Guignardia citricarpa Kiely (toate sușele patogene pentru Citrus) [notificată cu numărul C(2015) 4749]

17.7.2015   
            
            
               RO
            
            
               Jurnalul Oficial al Uniunii Europene
            
            
               L 189/39
            
         DECIZIA DE PUNERE ÎN APLICARE (UE) 2015/1175 A COMISIEI
   din 15 iulie 2015
   de modificare a Deciziei 2006/473/CE în ceea ce privește recunoașterea regiunii administrative Gordonia din Africa de Sud ca fiind indemnă de Guignardia citricarpa Kiely (toate sușele patogene pentru Citrus)
   
      
         [notificată cu numărul C(2015) 4749]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special anexa IV partea A secțiunea I punctul 16.4,
   întrucât:
   
               (1)
            
            
               Prin Decizia 2006/473/CE a Comisiei (2), anumite regiuni administrative din provincia Northern Cape din Africa de Sud sunt recunoscute ca fiind indemne de Guignardia citricarpa Kiely (toate sușele patogene pentru Citrus).
            
         
               (2)
            
            
               Pe baza informațiilor prezentate de Africa de Sud în ceea ce privește regiunea administrativă Gordonia din provincia Northern Cape și a lipsei constatării organismelor de Guignardia citricarpa Kiely (toate sușele patogene pentru Citrus) la citricele originare din regiunea respectivă, rezultă că regiunea administrativă Gordonia este indemnă de acest organism dăunător. Prin urmare, este adecvată recunoașterea regiunii ca fiind indemnă de Guignardia citricarpa Kiely (toate sușele patogene pentru Citrus).
            
         
               (3)
            
            
               Prin urmare, Decizia 2006/473/CE ar trebui modificată în consecință.
            
         
               (4)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   La articolul 3 alineatul (2) din Decizia 2006/473/CE, litera (a) se înlocuiește cu următorul text:
   
      
                  „(a)
               
               
                  în Africa de Sud: Western Cape și, în Northern Cape, regiunile principale Gordonia, Hartswater și Warrenton;”.
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 15 iulie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia 2006/473/CE a Comisiei din 5 iulie 2006 de recunoaștere a anumitor țări terțe și a anumitor regiuni din țări terțe ca fiind indemne de Xanthomonas campestris (toate sușele patogene pe Citrus), Cercospora angolensis Carv. & Mendes sau Guignardia citricarpa Kiely (toate sușele patogene pe Citrus) (JO L 187, 8.7.2006, p. 35).